„Suntem în punctul în care nu avem de ales.” OMS își va reduce bugetul cu 20% după retragerea anunțată de SUA
Organizația Mondială a Sănătății (OMS) a propus să își reducă bugetul cu o cincime în urma deciziei Statelor Unite, principalul său contributor, de a se retrage, iar acum trebuie să își reducă misiunile și personalul, a declarat directorul OMS într-un e-mail intern consultat sâmbătă de AFP.